text: Vonge: De ville ikke finde sig i, at købmanden lukkede
  06 juni 2014 kl. 15.55
  I den lille landsby Vonge lukkede købmanden 1. april. Så de samlede 2,7 mio. ind til en ny butik.
  Vonge ved Tørring blev pludselig en del af en kedelig statistik. 
  De 600 indbyggere mistede byens lille købmandsbutik den 1. april, hvor den lukkede. Pludselig stod landsbyen stod uden dagligvarebutik.
  Derfor lavede indbyggerne en lille købmandsgruppe, som mødtes midt i maj. De opfordrede borgerne til at tegne anparter i en ny købmandsbutik.
  Og så gik det stærkt.
  På ganske få dage blev der tegnet 218 anparter af hver 5000 kroner. Og i dag står arbejdsgruppen med 2,7 millioner kroner til en ny købmandsbutik.
  Arbejdsgruppen i Vonge forventer, at den nye købmand åbner til august.
  Hør og se Erna Storgaard fra initiativgruppen her:
  
  